Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 1046/12/3306	Považská Bystrica, 31.5.2013
EEČ : 2-26-71-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol ako otec troch maloletých detí XXXXX XXXXX povinný podľa Zákona o rodine prispievať na ich výživu po 199,14 € mesačne na všetky tri deti spolu, na základe rozsudku Okresného súdu XXXXX sp. zn. XXXXX zo dňa 18.09.2008, právoplatného dňom 11.10.2008, vždy do posledného dňa v mesiaci, do rúk matky detí, XXXXX, bytom XXXXX, túto povinnosť neplnil pravidelne v takej výške ako to určil súd alebo vôbec a to ani v mieste bydliska detí, ani na inom mieste a  úmyselne sa jej vyhýbal tak, že na príslušnom úrade práce evidovaný nebol, dávky a príspevky v hmotnej núdzi nepoberal, neboli mu vyplácané ani dávky sociálnou poisťovňou, a výživné neplatil ani vtedy, keď bol zamestnaný na dohodu o vykonaní práce  od 12. 03. 2012 do 09. 08. 2012 v s.r.o. XXXXX a od mesiaca február 2013 u XXXXX XXXXX XXXXX pričom výživné zamestnávateľom nenahlásil, v kritickom čase uhradil len 230,- €, čím mu vznikol dlh na výživnom od augusta roku 2011 do konca mája roku 2013, vo výške 4.151,08 €, pričom tohto skutku sa mal dopustiť napriek tomu, že bol trestným rozkazom Okresného súdu XXXXX zo dňa 18.07.2011, právoplatného dňom 06.08.2011, uznaný vinným zo spáchania prečinu zanedbania povinnej výživy podľa § 207 ods. 2, ods. 3 písm. b/ Tr. zák., s poukázaním na ustanovenie § 138 písm. b/ Tr. zák., za ktorý mu bol uložený trest odňatia slobody v trvaní 18 mesiacov, s podmienečným odkladom na skúšobnú dobu 3 rokov

lebo zanikla trestnosť činu

Odôvodnenie:
Uznesením vyšetrovateľa OR PZ, odbor kriminálnej polície XXXXX sp. zn. ORPXXXXX zo dňa 19.04.2013 bolo vznesení obvinenie XXXXX pre prečin zanedbania povinnej výživy podľa § 207 ods. 2, ods. 3 písm. b/, písm. c/ Tr. zák., s poukázaním na ustanovenie § 138 písm. b/ Tr. zák.. Podľa uznesenia o vznesení obvinenie, sa mal tohto prečinu dopustiť za kritickú dobu od mesiaca jún roku 2011 do konca marec roku 2013, za ktoré mal vzniknúť dlh na výživnom vo výške 4.151,08 €. Takto bolo kritické obdobie ustálené v súlade s trestným oznámením matky detí XXXXX zo dňa 10. 08. 2012..

Po skončení prípravného konania mi vyšetrovateľ PZ predložil vyšetrovací materiál sp. zn. XXXXX ktorý sa na vec vzťahuje, dňa 20.05.2013 s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací materiál  a zistila som, že návrh vyšetrovateľa PZ je dôvodný. 

Z vyšetrovacieho spisu je zrejmé, že obv. XXXXX skutočne neplatil výživné na maloleté deti XXXXX v takej výške, ako mu bolo určené rozsudkom o výživnom XXXXX zo dňa 18.09.2008, ktorý nadobudol právoplatnosť dňom 11.10.2008. Za kritické obdobie uhradil v mesiaci september roku 2011 sumu 20,- €, v mesiaci október roku 2011 uhradil len 10,- € a mesiacoch marec a apríl roku 2013 uhradil za každý mesiac z titulu výživného po 100,- €. Celkom teda zaplatil 230,- €.

Vzhľadom k tomu, že obv. XXXXX bol už pre prečin zanedbania povinnej výživy  právoplatne odsúdený trestným rozkazom XXXXX XXXXX zo dňa 18.07.2011, právoplatného dňom 06.08.2011, za obdobie jún 2010 až máj 2011, bolo potrebné kritickú dobu v predmetnej trestnej veci upraviť. Začiatok plynutia kritického obdobia bol ustálený od mesiaca august roku 2011, teda po právoplatnosti trestného rozkazu až do konca mesiaca máj 2013, kedy bolo v tejto veci rozhodnuté meritórne. Za toto obdobie 22 mesiacov bol obv. XXXXX povinný zaplatiť celkovú sumu 4.381,08 €. Pretože ale uhradil v priebehu kritickej doby 230,- €, tak ako je to uvedené vyššie, vznikol mu dlh na výživnom bol vo výške 4.151,08 €.

Obv. XXXXX sa k trestnej činnosti odmietol vyjadriť, ale sťažnosť proti uzneseniu o vznesení obvinenia nepodal. Vo výsluchu zo dňa 06.05.2013 uviedol, že poškodenej  XXXXX uhradil celý dlh na výživnom v sume 4.151,08 €.

Svedkyňa a poškodená XXXXX potvrdila vo výpovedi zo dňa 06.05.2013, že obv. XXXXX skutočne uhradil horeuvedenú sumu z titulu dlhu na výživnom za obdobie od augusta roku 2011 až do konca mája roku 2013, ale neuviedla v ktorý deň peniaze obdržala, pričom dodala, že neplatenie výživného nemalo trvalo nepriaznivé následky na deti.

Spisový materiál obsahuje ďalej rozsudok o výživnom, rodné listy detí, potvrdenie základnej školy s materskou školou v obci XXXXX ktorú deti navštevujú, fotokópie poštových poukážok o úhrade výživného, fotokópiu odsudzujúceho trestného rozkazu Okresného súdu XXXXX, správy na obv. XXXXX z úradu práce, soc. vecí a rodiny, sociálnej poisťovne, daňového úradu a obvodného úradu okresu XXXXX potvrdenia od zamestnávateľov obvineného, XXXXX XXXXX XXXXX

Z horeuvedených dôkazov vyplýva, že obv. XXXXX uhradil výživné za kritické obdobie od augusta roku 2011 do konca mája roku 2013 na všetky tri maloleté deti XXXXX vo výške 4.151,08 €, ešte počas trvania prípravného konania, čím využil ustanovenie § 86 písm. a/ Tr. zák., o účinnej ľútosti, pričom  neplatenie výživného nemalo trvalo nepriaznivé následky na deti, a preto trestnosť jeho činu zanikla. 

Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé  následky a  páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Vzhľadom na horeuvádzané dôvody som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Vašutová
prokurátorka